Mait Kraun

Mait Kraun (sündinud 28. oktoobril 1992) on eesti majandusanalüütik, ajakirjanik ja endine poliitik.

Ta on käinud Lähte gümnaasiumis, Hugo Treffneri Gümnaasiumis ja Tartu Ülikoolis. Tema bakalaureusetöö teemaks oli "Eesti edukamate põllumajandusfirmade tururiski juhtimine tuletisväärtpaberite kaudu".

Aastail 2012–2014 oli Kraun Eesti Konservatiivse Rahvaerakonna liige. 2012–2013 oli ta ühtlasi EKRE noorteliikumise Sinine Äratus esimene esimees ja jäi selle juhatuse liikmeks 2015. aastani. Samuti oli ta EKRE Tartumaa ringkonna juhatuse ja erakonna volikogu liige.

2013. aasta kohalikel valimistel kandideeris Kraun EKRE nimekirjas Tartu linnavolikogusse, sai 28 häält ja ei osutunud valituks.

Aastail 2014–2022 töötas Kraun Äripäeva ajakirjanikuna.

Alates 2022. aastast on ta Tavid AS majandusanalüütik.

Viited

Eesti ajakirjanikud
Eesti majandustegelased
Eesti Konservatiivse Rahvaerakonna poliitikud
Sinise Äratuse liikmed
Hugo Treffneri Gümnaasiumi vilistlased
Tartu Ülikooli majandusteaduskonna vilistlased
Sündinud 1992